Kimmo Kuu

Kimmo Kuu () on yhdysvaltais-kanadalainen stop motion -animaatiotekniikalla luotu lasten televisiosarja. Sarja perustuu Alexander Barin ideaan. (Bar osallistui sarjan käsikirjoittamiseen vuosina 2006–2011, jolloin 11 minuutin episodeja tehtiin 92.) Se on kanadalaisen mediayhtiö Halifax Film Companyin,Alliance Atlantisin, ja Discovery Channelin yhteistuotanto. Levitystä hoitaa Discovery Channelin.

Sarjan kohderyhmä ovat 3–6-vuotiaat lapset. Tuottajien mukaan sarjan tavoitteena on ”edistää hauskan seikkailun ja tutkimisen avulla tiettyjen elämässä tärkeiden taitojen aktiivista oppimista, kuten periksiantamattomuus, luovuus ja yhteistyö painottaen ’esitieteellisiä’ taitoja”. 

Sarjan ensiesitys oli Yhdysvallat 5. elokuuta 2006. Kukin jakso kestää noin 22 minuuttia, ja jokainen niistä sisältää kaksi erillistä episodia. Suomessa sarjaa on näytetty Yle TV2 -kanavalla arki-iltapäivien Pikku Kinossa. Ensiesitys oli 23. joulukuuta 2006. Suomessa on näytetty kaksi tuotantokautta. 

Sarjan tapahtumapaikka on Linnunradan reunan viimeistä edellinen kuu nimeltä Sininen Kuu L22 (engl. Blue Moon L22) ja sen kuuasema Kuutamola (engl. Moona Luna).

Sarjan päähenkilöt

 Kimmo (engl. Jim) on sarjan päähenkilö. Hän on aivan tavallinen mies. Kimmo on seikkaileva ongelmanratkaisija ja Kuun tutkija. Hänen tunnuslauseensa on "Nyt Kuuta tutkimaan!"
 Roope (engl. Rover) on Kimmon uskollinen robottikoira. Hän on aina Kimmon mukana tutkimusmatkoilla. Hän "puhuu" piippauksin ja vain Kimmo ja Tero osaavat tulkita häntä.
 Säde (engl. Ripple) on Kuun insinööri ja toinen päähenkilö. Hän kehittelee koko ajan uusia keksintöjä Kimmon avuksi ja on monesti mukana tutkimusmatkoilla. Säde käyttää kulkuvälineenään Leijuskootteria.
 Tero (”Tekninen ErikoisRObotti”) (engl. TED, ”Technical Equipment Device”) on ihmismäinen, älykäs ja puhuva robotti. Tero luulee itsestään liikoja ja on olevinaan jokaisen asian asiantuntija. Hän yrittää usein ottaa kunnian toisten oivalluksista. Kömpelyytensä vuoksi Tero on tahattoman koominen hahmo.
 Eko (engl. Eco) vastaa ruoantuotannosta Kuukuvussa, kasvihuoneessa. Hän kasvattaa kukkia, vihanneksia ja hedelmiä, sekä hoitaa lehmä Leinikkiä ja kana Emiliaa. Häm myös koeviljelee Kuun kasveja. Omistaa Kuukatalogin, joka sisältää paljon tietoa Kuun eläimistöstä ja kasvistosta.
 Pikseli (engl. Pixel) on tietokone, joka kertoo Kimmolle ja kumppaneille päivän tehtävät. Pikseli on Kuutamolan tietopankki, josta on usein ratkaisevasti apua ongelmien ratkaisussa.
 Leinikki (engl. Daisy) on lehmä, jota Eko hoitaa Kuukuvussaan.
 Emilia (engl. Dolores) on kana, joka haaveilee joskus lentävänsä.

Toisella tuotantokaudella esitellään lisäksi

 Sara (engl. Skye) on nuori Kuuakatemiassa opiskeleva kadetti, joka on tullut Kuutamolaan harjoittelijaksi.
 Jik Jäk (engl. Yik Yak) on muukalainen, joka puhuu riimitellen.
 Filateli (engl. Zippity) on avaruuden postimies.

Kuutamola ja sen rakennukset

 Komentotorni (engl. Control Tower) on Kuutamolan korkein kupumainen rakennus, jossa Kimmo, Säde, Tero ja Roope työskentelevät, kun he eivät ole tutkimusmatkalla. Komentotorni sisältää Varikon (Vehicle Bay), joka sisältää Kuutamolan kulkuvälineet sekä Komentokeskus (Mission Control). Pikseli on komentokeskuksessa.
 Ekokupu (engl. Ecodome) on Ekon ja tietenkin Leinikin ja Emilian koti. Lisäksi se on Ekon työpaikka. Kuutamolaiset viettävät monesti vapaa-aikaa Ekokuvussa.

Kulkuvälineet

Kuutamolaiset liikkuvat Kuussa monesti lentävillä kulkuvälineillä. Kun Kimmo ”lähtee Kuuta tutkimaan”, hän valitsee kulkuvälineen Varikolta.

Lista Kimmo Kuun esityskerroista

Ensimmäinen tuotantokausi

Lähteet

Aiheesta muualla

 Virallinen kotisivu
 Internet Database: Lunar Jim

Yhdysvaltalaiset televisiosarjat
Kanadalaiset televisiosarjat
 Lastenohjelmat
CBC:n televisio-ohjelmat